Keskustelu Wikipediasta:Viikon kilpailu/Viikon kilpailu 2023-29

message: Kisajärjestäjä  ja muut wikipedistit: Voitaisiinkon Ukrainan kaupunkipiirit (; vrt. :en:Urban districts of Ukraine) katsoa osaksi kaupunginosia käsittelevän viikkokisan aluetta? Mielestäni voitaisiin, mutta haluaisin tästä hitusen keskustelua. Kaupunkipiirit ovat esimerkiksi Kiovan, Odessan, Harkovan ja muiden Ukrainan suurkaupunkien osia. Suoraa suomalaista vastinetta ei ole, mutta esimerkisi Helsingin suuralueet voisivat olla vähän vastaava, joskin uudempi käsite. Esimerkiksi Ukrainassa on toistasataa kaupunkipiiriä, joista ei ole suomeksi kokoavaa artikkelia, eikä artikkeleita useimmista kaupunkipiireistä. Vaikkapa artikkelissa Kiova on alkua tälle miljoonakaupungin kaupunkipiirien kuvaukselle, mutta pääosa Kiovankin kaupunkipiiriartikkeleista artikkeleista uupuu, ja karttakuvakin sisältää osin puolankielistä nimistöä (!). 
Aihe on "Venäjän" (heittomerkeissä koska tuo entiteetti on mm. kansainvälisiltä rajoiltaan epämääräinen) hyökkäyssodan vuoksi ajankohtainen. Useat kansainväliset uutiset kohdentavat esimerkiksi siviilikohteisiin (sotarikoksina) tehtyjen hyökkääjävaltioiden iskuja (YK:n määritelmän mukaan Valko-Venäjäkin on agressioon osallistuva maa) näihin kaupunkipiireihin, mutta suomenkielisten kaupunkipiiriartikkelien ja vastaavien suuntaavien lähteiden puuttuessa ainakin osa suomalaisista tiedotusvälineistä ei näitä jaotuksia osaa uutisoinnissaan huomioida. Toivoisin, että kaupunkipiireistä tehtävät artikkelit voitaisiin katsoa kisa-alueeseen kuuluvaksi. Tätä lähestymistä tukee esimerkiksi se, että luokkaan :Luokka:Moskovan kaupunginosat on sisällytetty  Moskovan hallinnollinen jaottelu. Teknisesti Ukrainan kaupunginosat saataisiin kisa-alueeseen luomalla :Luokka:Kaupunginosat maittain luokkaan alaluokka :Luokka:Ukrainan kaupunginosat, johon Ukrainan kaupunkipiirit kokoava yhteisartikkeli (vrt. :en:Urban districts of Ukraine ja :uk:Список міських районів України; valitettavasti nämä molemmat heikosti lähteistettyjä, eli eivät sellaisenaan ole kelvollisia käännöksen pohjaksi) ja kunkin suurkaupungin kaupunkipiirit luokiteltaisiin. Mielipiteitä? --Paju (keskustelu) 22. heinäkuuta 2023 kello 14.22 (EEST)
replies: text: Muuten kyllä, mutta kilpailu on jo mielestäni liian pitkällä, että tuohon kannattaisi ryhtyä. Huusmik  (Onko kerrottavaa? • Tekemiseni) 22. heinäkuuta 2023 kello 19.44 (EEST)
replies: text: :Häh, en nyt ymmärrä edellä esitettyä asennetta. Enkkuwikissäkin kyseiset kaupunkipiirit ovat luokassa :en:Category:Urban districts of Ukraine, samaan tapaan kuin vaikkapa Tukholman kaupunginosat ja tuo edellä mainitut Moskovan kaupunginosat. Eli ei olisi tarvinnut edes avata keskustelua, eikä tuollainen palauteen jäölkeen muita wikipedistejä oikein viitsi motivoida lähteitä avaamalla... Viikkokisaan osallistuja voi liittyä vasta viimeisllä minuutillakin, ei tämä mikään päivästä toiseen jatkuva viestijuoksu tai muukaan urheilukilpailu ole. Kun olen ollut wikipedian "patsasprojektin" tuhannen kilometrin kuvaussafarilla vielä alkuviikolla yli 12 tunnin päiviä tehden, ja sieltä palaillut mutkan kautta toissayönä, aika masentava vastaus tuollainen on uupuneelle wikipedistille... Olisi toki suomalaisistakin kaupunginosista uusia kuvia, mutta ne eivät ole niin ajankohtaisia, ja ehtivät hyvin mukaan ehkä elokuun kuvituskuukauden aikana, ehkä myöhemmin. Osa meistä tietosanakirjan muokkaajista elää ilmeisesti hyvin erilaisessa globaalissa realimaailmassa. Olen tänäänkin ollut yhteydessä esimerkiksi Kiovassa pommisuojaan hakeutuneiseen ihmiseen, jolta läppärin laturi jäi ottamatta mukaan hälyytyksen tultua, ja yhteys katkesi kun akun lataus hiipui 4%:iin. Yksi toinen kaveri lähti eilen Kiovasta Varsovaan kun monet eurooppalaiset kuriiripostiyritykset lopettivat sodan vuoksi, ja romppeen pitää kuitenkin kulkea... Asennetta tai vihjailua, ettei Ukrainan kaupunginosa-artikkeleita kannattaisi kirjoittaa, en oikein ymmärrä, vaikka la-ilta onkin. Toki sauna lämpiää tälläkin wikipedistillä. --Paju (keskustelu) 22. heinäkuuta 2023 kello 22.01 (EEST)
thread_title: Ukrainan kaupunkipiirit